Rijeka, 27. studenog 2020.g.

**POZIV NA KONFERENCIJU ZA MEDIJE**

**PREDSTAVLJANJE *ONLINE* IZLOŽBE „GRANICE – IZMEĐU REDA I KAOSA“**

**U ponedjeljak, 30. studenog 2020.g. u 11.00 sati ispred Pomorskog i povijesnog muzeja Hrvatskog primorja Rijeka (**Trg Riccarda Zanelle 1) **održat će se konferencija za medije na kojoj će biti predstavljena *online* izložba „Granice - između reda i kaosa“, koja će svoj zainteresiranoj publici putem interneta biti dostupna istoga dana.**Izložba je nastavak ciklusa ostvarenog u sklopu programskog pravca *Doba moći* koji je započeo izložbom ***D’Annunzijeva mučenica - L'olocausta di d'Annunzio***, uspješno nastavljen izložbama ***Violinom iznad granica / Stradivari u Rijeci / Kresnik i Cremona*** i **(*Ne)vidljive granice***te ciklusom umjetničkih projekata u javnom prostoru Lipe ***Prepoznavanje odsustva*** u Memorijalnom centru Lipa pamti, a u organizaciji **Pomorskog i povijesnog muzeja Hrvatskog primorja Rijeka.**

**Na konferenciji će govoriti:**

* **Sonja Šišić**, pročelnica Upravnog odjela za kulturu, sport i tehničku kulturu PGŽ
* **Ivan Šarar**, pročelnik Odjela za kulturu Grada Rijeke
* **Emina Višnić**, rukovoditeljica programa RIJEKE 2020
* **Nikolina Radić Štivić**, ravnateljica Pomorskog i povijesnog muzeja Hrvatskog primorja Rijeka
* **Tea Perinčić**, viša kustosica, u ime autorskog tima PPMHP-a

Pitanje koje izložba postavlja je: koliko se puta u životu moramo suočiti s granicama? I 'novo normalno' uzrokovano pandemijom osvijestilo je neke granice o kojima dosad nije bilo potrebno razmišljati. S druge strane, i grad Rijeka kroz svoju povijest svjedoči čestim promjenama granica. O njima, tim povijesnim granicama koje se razmatraju u najširem kontekstu tražeći njihov smisao, progovara ova izložba.

Autori izložbe su **Marko Badurina, Margita Cvijetinović, Ana Golja, Vana Gović, Tamara Mataija, Nikša Mendeš, Ivo Mileusnić, Tea Perinčić, Ivana Šarić Žic i Jasna Ujčić Grudenić**. Autorice edukativnih programa su **Denis Nepokoj** i **Andrea Samaržija**, dok dizajn izložbe potpisuju **Sanjin Kunić** i **Nikolina Radić Štivić**.

Izložba „Granice – između reda i kaosa“isprva zamišljena na tri lokacije – u Guvernerovoj palači te dislociranim zbirkama u Lipi i Kastvu, no naišla je na 'granice' koje je nametnula pandemija bolesti Covid-19 te će većim dijelom biti predstavljena u virtualnom obliku.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42